### Beslutninger

Sagens behandling blev udsat i byrådets møde den 26. april 2023.

### Resume

Indstillingen giver status på nuværende initiativer i Cy-kelhandlingsplan og den tilhørende udmøntningsplan fra 2019 med opdaterede anlægsbudgetter og plan for færdiggørelse af resterende projekter.

Der foreslås udmøntet 36,3 mio. kr. til anlæg af cykelsti til [adresse], cykelsti langs Elevvej/Koldkilde mellem Elev og [adresse], gennemførelse af cykelforbindelse mellem Beder og Albert Holm samt en pulje til at dække ekstraordinære prisstigninger på anlægsområdet.

Teknik og Miljø udarbejder og fremlægger forslag til en ny cykelhandlingsplan i løbet af 2023 med henblik på endelig vedtagelse i 2024. Den nye cykelhandlingsplan vil adressere udfordringer og muligheder på cykelområdet de kommende år, og der er afsat 200 mio. kr. til cykling og gang i det 10-årige investeringsplan 2024-2033.

### Beslutningspunkter

Det indstilles:

At 1) revideret status, budget og plan for færdiggørelse af udmøntningsplan 2019 godkendes

At 2) der udmøntes KB-midler på 36,3 mio. kr. i perioden 2022-2025 anlæg af cykelsti til [adresse], cykelsti langs Elevvej/Koldkilde, gennemførelse af cykelforbindelse mellem Beder og Albert Holm og til at dække ekstraordinære prisstigninger.

At 3) Teknik og Miljø bemyndiges til at erhverve de nødvendige arealer for de konkrete cykelstiprojekter ved ekspropriation om nødvendigt, herunder afholdelse af åstedsforretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2023

Elsebeth Gregersen:

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Magistratsafdelingen for Teknik og Miljøs indstilling 13. januar 2023.

Der blev stillet spørgsmål til omkostningsniveauet generelt og til den konkrete prioriteringsmodel.

Bertil Iversen tog forbehold.

Rådmand Nikolai Dahl var forhindret i at deltage i sagens behandling.

Udvalg: [adresse]

Dato: 08-03-2023

Elsebeth Gregersen:

Fremsendes til Teknisk Udvalg til behandling i henhold til beslutning i byrådets møde den 8. marts 2023.

Udvalg: Teknisk Udvalg

Dato: 11-04-2023

Elsebeth Gregersen: 3

Allan Nielsen kunne tiltræde indstillingen i overensstemmelse med Magistratens anbefaling.

Bo Klausen og Casper Knudsen kunne tiltræde indstillingen med følgende bemærkninger:

At der i forbindelse med placering af cykelstien mellem [adresse] og Elev undersøges at etablere en alternativ rute på kommunens egen jord, der økonomisk balancerer med det afsatte beløb. Cykelstien skal ligeledes være farbar året rundt og give mening i forhold til det samlede projekt.

At borgerhenvendelserne omkring sikkerhed og ruteføring af cykelstien til [adresse] undersøges og vurderes i det omfang, det giver mening inden for den økonomiske ramme og for det samlede projekt.

At Fællesrådet for Beder, Albert Holm og [adresse] bekymringer omkring sikkerhed så vidt muligt forsøges imødekommet inden for den økonomiske ramme, og at hastigheden nedsættes på [adresse].

Mathias Kristoffersen kunne tiltræde indstillingen med følgende bemærkninger:

I forbindelse med placering af cykelstien mellem [adresse] og Elev er Venstre villige til at se på en linjeføring enten gennem skoven eller langs Elevvej/Koldkilde. Venstre ønsker at følge den videre detailprojektering af cykelstien til [adresse]. I Solbjerg ønsker Venstre at sikre den bedst mulige løsning omkring Skovgårdsvej og eventuelle støjdæmpende foranstaltninger.

Elna Jessen kunne tiltræde indstillingen under forudsætning af, at de foretrædendes ønsker i videst muligt omfang opfyldes inden for den økonomiske ramme, og at endelig linjeføring/anlæg af cykelstierne samt trafikfredeliggørelse/sikre krydsninger foretages i samarbejde med borgere i lokalområderne/fællesrådene.

Karoline Andresen var forhindret i at deltage i udvalgets behandling af sagen.

Ron Paulsen var forhindret i at deltage under sagens konklusion.